DRAGE UČENKE IN UČENCI!

Danes bomo predelali poglavje o nacionalnih šolah.

To učno temo najdeš v poglavju – NACIONALNE ŠOLE v učbeniku na strani

49. Preberi in si zapomni prva dva kratka odstavka.

Na strani 55 spodaj v učbeniku najdeš ime Jana Sibeliusa – finskega romantičnega skladatelja, utemeljitelja finske nacionalne smeri.

 Njegova simfonična pesnitev – Finlandia je njegovo najpomembnejše glasbeno delo.

 V tej skladbi na čudovit način izraža lepoto finske pokrajine in težnje Finske po njeni svobodi in neodvisnosti.

Skladbo poišči na youtubu ( SIBELIUS FINLANDIA).Skladba traja dobrih devet minut.

**POSLUŠAJ** jo v celoti ob posnetkih prelepe finske pokrajine.

**RAZMISLI** kateri izrazi najbolj označujejo značaj skladbe: razburljivo – vihravo – - umirjeno - dolgočasno – nežno – spevno – nemirno – vznemirjeno – veličastno – pomirjujoče.

**DODAJ** še nekaj svojih besed, s katerimi bi opisal razpoloženje.

Skladbo v tej izvedbi naslednje dni še večkrat poslušaj, gotovo boš začutil vso njeno lepoto, veličino in sporočilno moč.

Ostanite zdravi - učitelj Gorazd